A fost panică la o stație GPL de lângă Centura Capitalei, în zona Străulești, unde o butelie cu gaz s-a fisurat. Imaginile filmate de un telespectator Digi24 arată cât de mare a fost pericolul de explozie, pentru aproximativ jumătate de oră.

Martorii au sunat la 112 și polițiștii au oprit circulația pe o stradă din apropierea stației GPL. Pompierii au intervenit cu trei autospeciale și au luat măsurile necesare pentru evitarea unei explozii sau a unui incendiu.

Acum, autoritățile fac o anchetă pentru a descoperi dacă a fost o eroare umană sau dacă scurgerea de gaz a fost provocată de un echipament defect.

Editor web: A.P.